SET ปิดดิ่ง 20 จุด วิตกงบแบงก์ทรุด-ราคาน้ำมันล่วงหน้าหลุด 20 เหรียญฯ/บาร์เรล
SET ปิดดิ่ง 20 จุด วิตกงบแบงก์ทรุด-ราคาน้ำมันล่วงหน้าหลุด 20 เหรียญฯ/บาร์เรล โดยดัชนีปิดตลาดวันนี้ ที่ระดับ 1,236.10 จุด บวก 20.25 จุด หรือ 1.61% มูลค่าการซื้อขาย 6.94 หมื่นล้านบาท
15 เม.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,236.10 จุด บวก 20.25 จุด หรือ 1.61% มูลค่าการซื้อขาย 6.94 หมื่นล้านบาท ขณะที่ดัชนีดาวโจนส์ฟิวเจอร์ ณ เวลา 17.21 น. (ตามเวลาประเทศไทย) ลบ 369 จุด หรือ 1.55% สู่ระดับ 23,511.0 จุด โ
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ เปิดเผยว่า ตลาดหุ้นไทยวันนี้ผันผวน เจอแรงขายทำกำไรหลังจากที่ได้ปรับขึ้นไปมากแล้วจากเก็งกำไรก่อนหน้านี้ และสัญญาณทางเทคนิคเริ่มเข้าเขต Overbought ซึ่งตลาดบ้านเราปรับตัวลงในทิศทางเดียวกับตลาดต่างประเทศ โดยตลาดในยุโรปเทรดบ่ายนี้ได้ติดลบราว 1.6-1.9% และดาวโจนส์ฟิวเจอร์สร่วงราว 400 จุด ส่วนหนึ่งอาจมาจากราคาน้ำมันในตลาดฟิวเจอร์สที่ปรับตัวลงจนหลุด 20 เหรียญฯ/บาร์เรล
นอกจากนี้ ต่างก็เริ่มหันมารอติดตามการประกาศผลประกอบการของบริษัทจดทะเบียน โดยทางสหรัฐฯเริ่มประกาศผลประกอบการของกลุ่มการเงินแล้ว ซึ่งที่ออกมาแล้วก็ไม่ดี ส่วนบ้านเราก็จะมีการประกาศงบฯกลุ่มแบงก์ซึ่งก็คาดว่าจะออกมาไม่ดี ก็ทำให้ตลาดดูไม่ค่อยดี ทั้งนี้ในช่วง 5 สัปดาห์ที่ผ่านมาทางกองทุนได้ซื้อสุทธิไปกว่า 3 หมื่นล้านบาท ทำให้มีความเป็นห่วงว่าถ้ามีข่าวไม่ดีทางกองทุนก็อาจจะขายออกมาบางส่วนได้ ดังนั้นช่วงนี้จึงมองตลาดฯคงจะปรับขึ้นสลับกับการย่อตัว พร้อมให้ติดตามตัวเลขผลิตภัณฑ์มวลรวมภายในประเทศ (GDP) ไตรมาส 1/63 ของจีนที่ออกมาในวันศุกร์นี้
อย่างไรก็ดี ก่อนหน้านี้นักลงทุนซื้อบน Sentiment จากความคาดหวังที่จะมีข่าวดี อย่างเรื่องการเปิดให้ธุรกิจกลับมาดำเนินการ แต่ล่าสุดก็ยังไม่เกิดขึ้น และงบฯก็คาดว่าจะไม่ดีด้วย ทำให้นักลงทุนเลือกที่จะขายออกมาก่อน
สำหรับแนวโน้มการลงทุนในวันพรุ่งนี้ (16 เม.ย.) นายถนอมศักดิ์ กล่าวว่า ตลาดฯคงจะปรับขึ้นได้จำกัด โดยมีแนวรับ 1,230-1,210 จุด ส่วนแนวต้าน 1,250-1,260 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  5,727.61 ล้านบาท  ปิดที่   21.80 บาท ลดลง  0.10 บาท
PTT     มูลค่าการซื้อขาย  3,176.23 ล้านบาท  ปิดที่   35.50 บาท ลดลง  0.50 บาท
GULF    มูลค่าการซื้อขาย  2,912.59 ล้านบาท  ปิดที่  174.50 บาท ลดลง  0.50 บาท
PTTGC   มูลค่าการซื้อขาย  2,735.28 ล้านบาท  ปิดที่   39.00 บาท เพิ่มขึ้น 2.25 บาท
IVL     มูลค่าการซื้อขาย  2,021.73 ล้านบาท  ปิดที่   25.75 บาท เพิ่มขึ้น 0.25 บาท
 
ตลาดหุ้นเอเชีย
